SLP เซ็ง! โดนพิษศก.ฉุด-ลูกค้ารายใหญ่งดสั่งซื้อ เผย Q3 กำไรหดกว่า 80%
SLP เซ็ง! โดนพิษศก.ฉุด-ลูกค้ารายใหญ่งดสั่งซื้อ ไตรมาส 3 กำไรลดลงอยู่ที่ 2.07 ลบ.ลดลง 86% จากปีก่อนที่มีกำไรสุทธิ 15.3 ลบ.ขณะที่ 9 เดือนแรก มีกำไรสุทธิ 23.85 ลบ. ลดลง 70.04% จากปีก่อนที่มีกำไรสุทธิ 79.61 ลบ.
12 พ.ย. 2558

บริษัท สาลี่ พริ้นท์ติ้ง จำกัด (มหาชน) หรือ SLP รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 2.07 ล้านบาท หรือมีกำไรสุทธิ 0.0017 บาทต่อหุ้น ลดลง 86% จากช่วงเดียวกันของปีก่อนที่มีกำไรสุทธิ 15.3 ล้านบาท หรือมีกำไรสุทธิ 0.017 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 23.85 ล้านบาท หรือมีกำไรสุทธิ 0.0225 บาทต่อหุ้น ลดลง 70.04% จากช่วงเดียวกันของปีก่อนที่มีกำไรสุทธิ 79.61 ล้านบาท หรือมีกำไรต่อสุทธิ 0.1298 บาทต่อหุ้น
ทั้งนี้ ผลการดำเนินงานที่มีกำไรลดลง เนื่องจากมูลค่าการสั่งซื้อของลูกค้ารายใหญ่ลดลงตามภาวะเศรษฐกิจที่ชะลอตัว